Ericu950/Stoicheia-meter-silver huggingface dataset:
παρέχει δ ἀπορίαν καὶ ὁ τῶν δημοποιήτων νόμος , ὅτι γενέσθαι πολίταις οὐ δίδωσι πλὴν τοῖς φεύγουσιν ἀειφυγίᾳ τὴν ἑαυτῶν ἢ πανεστίοις Ἀθήναζε μετοικιζομένοις ἐπὶ τέχνῃ 0 .
τοῦτο δὲ ποιῆσαί φασιν αὐτὸν οὐχ οὕτως ἀπελαύνοντα τοὺς ἄλλους ὡς κατακαλούμενον Ἀθήναζε τούτους ἐπὶ βεβαίῳ τῷ μεθέξειν τῆς πολιτείας , καὶ ἅμα πιστοὺς νομίζοντα τοὺς μὲν ἀποβεβληκότας τὴν ἑαυτῶν διὰ τὴν ἀνάγκην , τοὺς δ ἀπολελοιπότας διὰ τὴν γνώμην 0 .
ἴδιον δὲ τοῦ Σόλωνος καὶ τὸ περὶ τῆς ἐν δημοσίῳ σιτήσεως , ὅπερ αὐτὸς παρασιτεῖν κέκληκε 0 .
τὸν γὰρ αὐτὸν οὐκ ἐᾷ σιτεῖσθαι πολλάκις , ἐὰν δὲ ᾧ καθήκει μὴ βούληται , κολάζει , τὸ μὲν ἡγούμενος πλεονεξίαν , τὸ δ ὑπεροψίαν τῶν κοινῶν 0 .
ἰσχὺν δὲ τοῖς νόμοις πᾶσιν εἰς ἑκατὸν ἐνιαυτοὺς ἔδωκε ·
καὶ κατεγράφησαν εἰς ξυλίνους ἄξονας ἐν πλαισίοις περιέχουσι στρεφομένους , ὧν ἔτι καθ ἡμᾶς ἐν Πρυτανείῳ λείψανα μικρὰ διεσώζετο ·
καὶ προσηγορεύθησαν , ὡς Ἀριστοτέλης φησί , κύρβεις .
καὶ Κρατῖνος ὁ κωμικὸς εἴρηκέ που ·
πρὸς τοῦ Σόλωνος καὶ Δράκοντος οἷσι νῦν φρύγουσιν ἤδη τὰς κάχρυς τοῖς κύρβεσιν 0 .
ἔνιοι δέ φασιν ἰδίως ἐν οἷς ἱερὰ καὶ θυσίαι περιέχονται , κύρβεις , ἄξονας δὲ τοὺς ἄλλους ὠνομάσθαι , κοινὸν μὲν οὖν ὤμνυεν ὅρκον ἡ βουλὴ τοὺς Σόλωνος νόμους ἐμπεδώσειν , ἴδιον δ ἕκαστος τῶν θεσμοθετῶν ἐν ἀγορᾷ πρὸς τῷ λίθῳ , καταφατίζων , εἴ τι παραβαίη τῶν θεσμῶν , ἀνδριάντα χρυσοῦν ἰσομέτρητον ἀναθήσειν ἐν Δελφοῖς 0 .
συνιδὼν δὲ τοῦ μηνὸς τὴν ἀνωμαλίαν , καὶ τὴν κίνησιν τῆς σελήνης οὔ τε δυομένῳ τῷ ἡλίῳ πάντως οὔ τ ἀνίσχοντι συμφερομένην , ἀλλὰ πολλάκις τῆς αὐτῆς ἡμέρας καὶ καταλαμβάνουσαν καὶ παρερχομένην τὸν ἥλιον , αὐτὴν μὲν ἔταξε ταύτην ἕνην καὶ νέαν καλεῖσθαι , τὸ μὲν πρὸ συνόδου μόριον αὐτῆς τῷ παυομένῳ μηνί , τὸ δὲ λοιπὸν ἤδη τῷ ἀρχομένῳ προσήκειν ἡγούμενος , πρῶτος , ὡς ἔοικεν , ὀρθῶς ἀκούσας Ὁμήρου λέγοντος , τοῦ μὲν φθίνοντος μηνός , τοῦ δ ἱσταμένοιο , τὴν δ ἐφεξῆς ἡμέραν νουμηνίαν ἐκάλεσε .
τὰς δ ἀπ εἰκάδος οὐ προστιθείς , ἀλλ ἀφαιρῶν καὶ ἀναλύων , ὥσπερ τὰ φῶτα τῆς σελήνης ἑώρα , μέχρι τριακάδος ἠρίθμησεν .
ἐπεὶ δὲ τῶν νόμων εἰσενεχθέντων ἔνιοι τῷ Σόλωνι καθ ἑκάστην προσῄεσαν ἡμέραν , ἐπαινοῦντες ἢ ψέγοντες ἢ συμβουλεύοντες ἐμβάλλειν τοῖς γεγραμμένοις ὅ τι τύχοιεν ἢ ἀφαιρεῖν , πλεῖστοι δ ἦσαν οἱ πυνθανόμενοι καὶ ἀνακρίνοντες καὶ κελεύοντες αὐτὸν ὅπως ἕκαστον ἔχει καὶ πρὸς ἣν κεῖται διάνοιαν ἐπεκδιδάσκειν καὶ σαφηνίζειν , ὁρῶν ὅτι ταῦτα καὶ τὸ πράττειν ἄτοπον καὶ τὸ μὴ πράττειν ἐπίφθονον , ὅλως δὲ ταῖς ἀπορίαις ὑπεκστῆναι βουλόμενος καὶ διαφυγεῖν τὸ δυσάρεστον καὶ φιλαίτιον τῶν πολιτῶν  ἔργμασι γὰρ ἐν μεγάλοις πᾶσιν ἁδεῖν χαλεπόν , ὡς αὐτὸς εἴρηκε  , πρόσχημα τῆς πλάνης τὴν ναυκληρίαν ποιησάμενος ἐξέπλευσε , δεκαετῆ παρὰ τῶν Ἀθηναίων ἀποδημίαν αἰτησάμενος 0 .
ἤλπιζε γὰρ ἐν τῷ χρόνῳ τούτῳ καὶ τοῖς νόμοις αὐτοὺς ἔσεσθαι συνήθεις .
πρῶτον μὲν οὖν εἰς Αἴγυπτον ἀφίκετο καὶ διέτριψεν , ὡς αὐτός φησι , Νείλου ἐπὶ προχοῇσι Κανωβίδος ἐγγύθεν ἀκτῆς .
χρόνον δέ τινα καὶ τοῖς περὶ Ψένωφιν τὸν Ἡλιουπολίτην καὶ Σῶγχιν τὸν Σαΐτην , λογιωτάτοις οὖσι τῶν ἱερέων , συνεφιλοσόφησε ·
παρ ὧν καὶ τὸν Ἀτλαντικὸν ἀκούσας λόγον , ὡς Πλάτων φησίν , ἐπεχείρησε διὰ ποιήματος ἐξενεγκεῖν εἰς τοὺς Ἕλληνας .
ἔπειτα πλεύσας εἰς Κύπρον ἠγαπήθη διαφερόντως ὑπὸ Φιλοκύπρου τινὸς τῶν ἐκεῖ βασιλέων , ὃς εἶχεν οὐ μεγάλην πόλιν , ᾠκισμένην ὑπὸ Δημοφῶντος τοῦ Θησέως , περὶ τὸν Κλάριον ποταμὸν ἐν χωρίοις ὀχυροῖς μέν , ἄλλως δὲ δυσχερέσι καὶ φαύλοις κειμένην .
ἔπεισεν οὖν αὐτὸν ὁ Σόλων ὑποκειμένου καλοῦ πεδίου μεταθέντα τὴν πόλιν ἡδίονα καὶ μείζονα κατασκευάσαι .
καὶ παρὼν ἐπεμελήθη τοῦ συνοικισμοῦ , καὶ συνδιεκόσμησε πρός τε διαγωγὴν ἄριστα καὶ πρὸς ἀσφάλειαν , ὥστε πολλοὺς μὲν οἰκήτορας τῷ Φιλοκύπρῳ συνελθεῖν , ζηλῶσαι δὲ τοὺς ἄλλους βασιλέας ·
διὸ καὶ τῷ Σόλωνι τιμὴν ἀποδιδοὺς Αἰπεῖαν τὴν πόλιν καλουμένην πρότερον ἀπ ἐκείνου Σόλους προσηγόρευσε .
καὶ αὐτὸς δὲ μέμνηται τοῦ συνοικισμοῦ ·
προσαγορεύσας γὰρ ἐν ταῖς ἐλεγείαις τὸν Φιλόκυπρον , νῦν δὲ  φησί  σὺ μὲν Σολίοισι πολὺν χρόνον ἐνθάδ ἀνάσσων τήνδε πόλιν ναίοις καὶ γένος ὑμέτερον ·
αὐτὰρ ἐμὲ ξὺν νηῒ θοῇ κλεινῆς ἀπὸ νήσου ἀσκηθῆ πέμποι Κύπρις ἰοστέφανος ·
οἰκισμῷ δ ἐπὶ τῷδε χάριν καὶ κῦδος ὀπάζοι ἐσθλὸν καὶ νόστον πατρίδ ἐς ἡμετέρην .
τὴν δὲ πρὸς Κροῖσον ἔντευξιν αὐτοῦ δοκοῦσιν ἔνιοι τοῖς χρόνοις ὡς πεπλασμένην ἐλέγχειν .
ἐγὼ δὲ λόγον ἔνδοξον οὕτω καὶ τοσούτους μάρτυρας ἔχοντα , καὶ , ὃ μεῖζόν ἐστι , πρέποντα τῷ Σόλωνος ἤθει καὶ τῆς ἐκείνου μεγαλοφροσύνης καὶ σοφίας ἄξιον , οὔ μοι δοκῶ προήσεσθαι χρονικοῖς τισι λεγομένοις κανόσιν , οὓς μυρίοι διορθοῦντες ἄχρι σήμερον εἰς οὐδὲν αὑτοῖς ὁμολογούμενον δύνανται καταστῆσαι τὰς ἀντιλογίας .
τὸν δ οὖν Σόλωνά φασιν εἰς Σάρδεις δεηθέντι τῷ Κροίσῳ παραγενόμενον , παθεῖν τι παραπλήσιον ἀνδρὶ χερσαίῳ κατιόντι πρῶτον ἐπὶ θάλατταν .
ἐκεῖνός τε γὰρ ὁρῶν ἄλλον ἐξ ἄλλου ποταμὸν ᾤετο τὴν θάλασσαν εἶναι , καὶ τῷ Σόλωνι τὴν αὐλὴν διαπορευομένῳ καὶ πολλοὺς ὁρῶντι τῶν βασιλικῶν κεκοσμημένους πολυτελῶς , καὶ σοβοῦντας ἐν ὄχλῳ προπομπῶν καὶ δορυφόρων , ἕκαστος ἐδόκει Κροῖσος εἶναι , μέχρι πρὸς αὐτὸν ἤχθη , πᾶν ὅσον ἐν λίθοις , ἐν βαφαῖς ἐσθῆτος , ἐν τέχναις χρυσοῦ περὶ κόσμον ἐκπρεπὲς ἔχειν ἢ περιττὸν ἢ ζηλωτὸν ἐδόκει περικείμενον , ὡς δὴ θέαμα σεμνότατον ὀφθείη καὶ ποικιλώτατον 0 .
ἐπεὶ δ ὁ Σόλων ἄντικρυς καταστὰς οὔ τ ἔπαθεν οὐδὲν οὔ τ εἶπε πρὸς τὴν ὄψιν ὧν ὁ Κροῖσος προσεδόκησεν , ἀλλὰ καὶ δῆλος ἦν τοῖς εὖ φρονοῦσι τῆς ἀπειροκαλίας καὶ μικροπρεπείας καταφρονῶν , ἐκέλευσεν αὐτῷ τούς τε θησαυροὺς ἀνοῖξαι τῶν χρημάτων , καὶ τὴν ἄλλην ἄγοντας ἐπιδεῖξαι μηδὲν δεομένῳ κατασκευὴν καὶ πολυτέλειαν .
ἤρκει γὰρ αὐτὸς ἐν ἑαυτῷ τοῦ τρόπου κατανόησιν παρασχεῖν .
ὡς δ οὖν αὖθις ἤχθη γεγονὼς ἁπάντων θεατής , ἠρώτησεν αὐτὸν ὁ Κροῖσος εἴ τινα οἶδεν ἀνθρώπων αὐτοῦ μακαριώτερον .
ἀποφηναμένου δὲ τοῦ Σόλωνος ὅτι οἶδε Τέλλον αὑτοῦ πολίτην , καὶ διεξελθόντος ὅτι χρηστὸς ἀνὴρ ὁ Τέλλος γενόμενος καὶ παῖδας εὐδοκίμους καταλιπὼν καὶ βίον οὐδενὸς ἐνδεᾶ τῶν ἀναγκαίων , ἐτελεύτησεν ἐνδόξως ἀριστεύσας ὑπὲρ τῆς πατρίδος , ἤδη μὲν ἀλλόκοτος ἐδόκει εἶναι τῷ Κροίσῳ καὶ ἄγροικος , εἰ μὴ πρὸς ἀργύριον πολὺ μη δὲ χρυσίον τῆς εὐδαιμονίας ποιεῖται τὴν ἀναμέτρησιν , ἀλλὰ δημοτικοῦ καὶ ἰδιώτου βίον καὶ θάνατον ἀνθρώπου μᾶλλον ἢ τοσαύτην ἀγαπῴη δύναμιν καὶ ἀρχήν 0 .
οὐ μὴν ἀλλὰ πάλιν ἠρώτησεν αὐτὸν εἰ μετὰ Τέλλον ἄλλον ἔγνωκεν ἀνθρώπων εὐδαιμονέστερον .
πάλιν δὲ τοῦ Σόλωνος εἰπόντος εἰδέναι Κλέοβιν καὶ Βίτωνα , φιλαδέλφους καὶ φιλομήτορας διαφερόντως ἄνδρας , οἳ τὴν μητέρα τῶν βοῶν βραδυνόντων ὑποδύντες αὐτοὶ τῷ ζυγῷ τῆς ἁμάξης ἐκόμισαν πρὸς τὸ τῆς Ἥρας ἱερὸν εὐδαιμονιζομένην ὑπὸ τῶν πολιτῶν καὶ χαίρουσαν , εἶτα θύσαντες καὶ πιόντες οὐκ ἔτι μεθ ἡμέραν ἀνέστησαν , ἀλλὰ τεθνηκότες ἀναλγῆ καὶ ἄλυπον ἐπὶ δόξῃ τοσαύτῃ θάνατον ὤφθησαν , ἡμᾶς δέ , εἶπεν ἤδη πρὸς ὀργὴν ὁ Κροῖσος , εἰς οὐδένα τίθης εὐδαιμόνων ἀριθμὸν ἀνθρώπων ;
καὶ ὁ Σόλων οὔ τε κολακεύειν βουλόμενος αὐτὸν οὔ τε περαιτέρω παροξύνειν , Ἕλλησιν , εἶπεν , ὦ βασιλεῦ Λυδῶν , πρός τε τ ἆλλα μετρίως ἔχειν ὁ θεὸς ἔδωκε , καὶ σοφίας τινὸς ἀθαρσοῦς , ὡς ἔοικε , καὶ δημοτικῆς , οὐ βασιλικῆς οὐ δὲ λαμπρᾶς , ὑπὸ μετριότητος ἡμῖν μέτεστιν , ἣ τύχαις ὁρῶσα παντοδαπαῖς χρώμενον ἀεὶ τὸν βίον , οὐκ ἐᾷ τοῖς παροῦσιν ἀγαθοῖς μέγα φρονεῖν , οὐ δὲ θαυμάζειν ἀνδρὸς εὐτυχίαν μεταβολῆς χρόνον ἔχουσαν .
ἔπεισι γὰρ ἑκάστῳ ποικίλον ἐξ ἀδήλου τὸ μέλλον ·
ᾧ δ εἰς τέλος ὁ δαίμων ἔθετο τὴν εὐπραξίαν , τοῦτον εὐδαίμονα νομίζομεν .
ὁ δὲ ζῶντος ἔτι καὶ κινδυνεύοντος ἐν τῷ βίῳ μακαρισμός , ὥσπερ ἀγωνιζομένου κήρυγμα καὶ στέφανος , ἐστὶν ἀβέβαιος καὶ ἄκυρος 0 .
ταῦτ εἰπὼν ὁ Σόλων ἀπηλλάττετο λυπήσας μέν , οὐ νουθετήσας δὲ τὸν Κροῖσον .
ὁ δὲ λογοποιὸς Αἴσωπος , ἐτύγχανε γὰρ εἰς Σάρδεις μετάπεμπτος γεγονὼς ὑπὸ Κροίσου καὶ τιμώμενος , ἠχθέσθη τῷ Σόλωνι μηδεμιᾶς τυχόντι φιλανθρωπίας ·
καὶ προτρέπων αὐτόν , ὦ Σόλων , ἔφη , τοῖς βασιλεῦσι δεῖ ὡς ἥκιστα ἢ ὡς ἥδιστα ὁμιλεῖν 0 .
καὶ ὁ Σόλων , μὰ Δί , εἶπεν , ἀλλ ὡς ἥκιστα ἢ ὡς ἄριστα 0 1 .
τότε μὲν οὖν ὁ Κροῖσος οὕτω τοῦ Σόλωνος κατεφρόνησεν ·
ἐπεὶ δὲ Κύρῳ συμβαλὼν ἐκρατήθη μάχῃ , καὶ τὴν πόλιν ἀπώλεσε , καὶ ζῶν ἁλοὺς αὐτὸς ἔμελλε καταπίμπρασθαι , καὶ γενομένης πυρᾶς ἀνεβιβάσθη δεδεμένος θεωμένων Περσῶν ἁπάντων καὶ Κύρου παρόντος , ἐφ ὅσον ἐξικνεῖτο καὶ δυνατὸς ἦν τῇ φωνῇ φθεγξάμενος ἀνεβόησε τρίς , ὦ Σόλων .
θαυμάσας οὖν ὁ Κῦρος ἔπεμψε τοὺς ἐρησομένους ὅστις ἀνθρώπων ἢ θεῶν οὗτός ἐστιν ὁ Σόλων , ὃν ἐν τύχαις ἀπόροις μόνον ἀνακαλεῖται .
καὶ ὁ Κροῖσος οὐδὲν ἀποκρυψάμενος εἶπεν ὅτι τῶν παρ Ἕλλησι σοφῶν εἷς οὗτος ἦν ὁ ἀνήρ , ὃν ἐγὼ μετεπεμψάμην οὐκ ἀκοῦσαί τι βουλόμενος οὐ δὲ μαθεῖν ὧν ἐνδεὴς ἤμην , ἀλλ ὡς δή μοι θεατὴς γένοιτο καὶ μάρτυς ἀπίοι τῆς εὐδαιμονίας ἐκείνης , ἣν ἀποβαλεῖν ἄρα μεῖζον ἦν κακὸν ἢ λαβεῖν ἀγαθόν 0 .
λόγος γὰρ ἦν καὶ δόξα τ ἀγαθὸν παρούσης ·
αἱ μεταβολαὶ δέ μοι αὐτῆς εἰς πάθη δεινὰ καὶ συμφορὰς ἀνηκέστους ἔργῳ τελευτῶσι .
καὶ ταῦτ ἐκεῖνος ὁ ἀνὴρ ἐκ τῶν τότε τὰ νῦν τεκμαιρόμενος , ἐκέλευε τὸ τέλος τοῦ βίου σκοπεῖν καὶ μὴ θρασυνόμενον ἀβεβαίοις ὑπονοίαις ὑβρίζειν .
ἐπεὶ δὲ τοῦτ ἀνηνέχθη πρὸς τὸν Κῦρον , ἅτε δὴ σοφώτερος ὢν τοῦ Κροίσου καὶ τὸν λόγον τοῦ Σόλωνος ἰσχυρὸν ἐν τῷ παραδείγματι βλέπων , οὐ μόνον ἀφῆκε τὸν Κροῖσον , ἀλλὰ καὶ τιμῶν ἐφ ὅσον ἔζη διετέλεσε ·
καὶ δόξαν ἔσχεν ὁ Σόλων ἑνὶ λόγῳ τὸν μὲν σώσας , τὸν δὲ παιδεύσας τῶν βασιλέων .
οἱ δὲ ἐν ἄστει πάλιν ἐστασίαζον ἀποδημοῦντος τοῦ Σόλωνος ·
καὶ προειστήκει τῶν μὲν Πεδιέων Λυκοῦργος , τῶν δὲ Παράλων Μεγακλῆς ὁ Ἀλκμαίωνος , Πεισίστρατος δὲ τῶν Διακρίων , ἐν οἷς ἦν ὁ θητικὸς ὄχλος καὶ μάλιστα τοῖς πλουσίοις ἀχθόμενος 0 1 2 ·
ὥστε χρῆσθαι μὲν ἔτι τοῖς νόμοις τὴν πόλιν , ἤδη δὲ πράγματα νεώτερα προσδοκᾶν καὶ ποθεῖν ἅπαντας ἑτέραν κατάστασιν , οὐκ ἴσον ἐλπίζοντας , ἀλλὰ πλέον ἕξειν ἐν τῇ μεταβολῇ καὶ κρατήσειν παντάπασι τῶν διαφερομένων .
οὕτω δὲ τῶν πραγμάτων ἐχόντων ὁ Σόλων παραγενόμενος εἰς τὰς Ἀθήνας , αἰδῶ μὲν εἶχε καὶ τιμὴν παρὰ πᾶσιν , ἐν δὲ κοινῷ λέγειν καὶ πράσσειν ὁμοίως οὐκ ἔτ ἦν δυνατὸς οὐ δὲ πρόθυμος ὑπὸ γήρως , ἀλλ ἐντυγχάνων ἰδίᾳ τοῖς προεστῶσι τῶν στάσεων ἀνδράσιν ἐπειρᾶτο διαλύειν καὶ συναρμόττειν , μάλιστα τοῦ Πεισιστράτου προσέχειν δοκοῦντος αὐτῷ .
καὶ γὰρ αἱμύλον τι καὶ προσφιλὲς εἶχεν ἐν τῷ διαλέγεσθαι , καὶ βοηθητικὸς ἦν τοῖς πένησι καὶ πρὸς τὰς ἔχθρας ἐπιεικὴς καὶ μέτριος .
ἃ δὲ φύσει μὴ προσῆν αὐτῷ , καὶ ταῦτα μιμούμενος ἐπιστεύετο μᾶλλον τῶν ἐχόντων , ὡς εὐλαβὴς καὶ κόσμιος ἀνὴρ καὶ μάλιστα δὴ τὸ ἴσον ἀγαπῶν , καὶ δυσχεραίνων εἴ τις τὰ παρόντα κινοίη καὶ νεωτέρων ὀρέγοιτο 0 ·
τούτοις γὰρ ἐξηπάτα τοὺς πολλούς .
ὁ δὲ Σόλων ταχὺ τὸ ἦθος ἐφώρασεν αὐτοῦ καὶ τὴν ἐπιβουλὴν πρῶτος ἐγκατεῖδεν ·
οὐ μὴν ἐμίσησεν , ἀλλ ἐπειρᾶτο πραΰνειν καὶ νουθετεῖν , καὶ πρὸς αὐτὸν ἔλεγε καὶ πρὸς ἑτέρους ὡς εἴ τις ἐξέλοι τὸ φιλόπρωτον αὐτοῦ τῆς ψυχῆς καὶ τὴν ἐπιθυμίαν ἰάσαιτο τῆς τυραννίδος , οὐκ ἔστιν ἄλλος εὐφυέστερος πρὸς ἀρετὴν οὐ δὲ βελτίων πολίτης .
ἀρχομένων δὲ τῶν περὶ Θέσπιν ἤδη τὴν τραγῳδίαν κινεῖν , καὶ διὰ τὴν καινότητα τοὺς πολλοὺς ἄγοντος τοῦ πράγματος , οὔπω δ εἰς ἅμιλλαν ἐναγώνιον ἐξηγμένου , φύσει φιλήκοος ὢν καὶ φιλομαθὴς ὁ Σόλων , ἔτι μᾶλλον ἐν γήρᾳ σχολῇ καὶ παιδιᾷ καὶ νὴ Δία πότοις καὶ μουσικῇ παραπέμπων ἑαυτόν , ἐθεάσατο τὸν Θέσπιν αὐτὸν ὑποκρινόμενον , ὥσπερ ἔθος ἦν τοῖς παλαιοῖς .
μετὰ δὲ τὴν θέαν προσαγορεύσας αὐτὸν ἠρώτησεν εἰ τοσούτων ἐναντίον οὐκ αἰσχύνεται τηλικαῦτα ψευδόμενος .
φήσαντος δὲ τοῦ Θέσπιδος μὴ δεινὸν εἶναι τὸ μετὰ παιδιᾶς λέγειν τὰ τοιαῦτα καὶ πράσσειν , σφόδρα τῇ βακτηρίᾳ τὴν γῆν ὁ Σόλων πατάξας 0 ·
ταχὺ μέντοι τὴν παιδιάν , ἔφη , ταύτην ἐπαινοῦντες οὕτω καὶ τιμῶντες εὑρήσομεν ἐν τοῖς συμβολαίοις .
ἐπεὶ δὲ κατατρώσας αὐτὸς ἑαυτὸν ὁ Πεισίστρατος ἧκεν εἰς ἀγορὰν ἐπὶ ζεύγους κομιζόμενος , καὶ παρώξυνε τὸν δῆμον ὡς διὰ τὴν πολιτείαν ὑπὸ τῶν ἐχθρῶν ἐπιβεβουλευμένος , καὶ πολλοὺς εἶχεν ἀγανακτοῦντας καὶ βοῶντας , προσελθὼν ἐγγὺς ὁ Σόλων καὶ παραστάς , οὐ καλῶς , εἶπεν , ὦ παῖ Ἱπποκράτους , ὑποκρίνῃ τὸν Ὁμηρικὸν Ὀδυσσέα ·
ταῦτα γὰρ ποιεῖς τοὺς πολίτας παρακρουόμενος οἷς ἐκεῖνος τοὺς πολεμίους ἐξηπάτησεν , αἰκισάμενος ἑαυτόν .
ἐκ τούτου τὸ μὲν πλῆθος ἦν ἕτοιμον ὑπερμαχεῖν τοῦ Πεισιστράτου , καὶ συνῆλθεν εἰς ἐκκλησίαν ὁ δῆμος .
ἀρίστωνος δὲ γράψαντος ὅπως δοθῶσι πεντήκοντα κορυνηφόροι τῷ Πεισιστράτῳ φυλακὴ τοῦ σώματος , ἀντεῖπεν ὁ Σόλων ἀναστὰς καὶ πολλὰ διεξῆλθεν ὅμοια τούτοις οἷς διὰ τῶν ποιημάτων γέγραφεν ·
εἰς γὰρ γλῶσσαν ὁρᾶτε καὶ εἰς ἔπη αἱμύλοι ἀνδρός 0 .
ὑμῶν δ εἷς μὲν ἕκαστος ἀλώπεκος ἴχνεσι βαίνει , σύμπασιν δ ὑμῖν χαῦνος ἔνεστι νόος .
ὁρῶν δὲ τοὺς μὲν πένητας ὡρμημένους χαρίζεσθαι τῷ Πεισιστράτῳ καὶ θορυβοῦντας , τοὺς δὲ πλουσίους ἀποδιδράσκοντας καὶ ἀποδειλιῶντας , ἀπῆλθεν εἰπὼν ὅτι τῶν μέν ἐστι σοφώτερος , τῶν δὲ ἀνδρειότερος 0 ·
σοφώτερος μὲν τῶν μὴ συνιέντων τὸ πραττόμενον , ἀνδρειότερος δὲ τῶν συνιέντων μέν , ἐναντιοῦσθαι δὲ τῇ τυραννίδι φοβουμένων 0 1 .
τὸ δὲ ψήφισμα κυρώσας ὁ δῆμος οὐ δὲ περὶ τοῦ πλήθους ἔτι τῶν κορυνηφόρων διεμικρολογεῖτο πρὸς τὸν Πεισίστρατον , ἀλλ ὅσους ἐβούλετο τρέφοντα καὶ συνάγοντα φανερῶς περιεώρα , μέχρι τὴν ἀκρόπολιν κατέσχε .
γενομένου δὲ τούτου καὶ τῆς πόλεως συνταραχθείσης , ὁ μὲν Μεγακλῆς εὐθὺς ἔφυγε μετὰ τῶν ἄλλων Ἀλκμαιωνιδῶν , ὁ δὲ Σόλων ἤδη μὲν ἦν σφόδρα γέρων καὶ τοὺς βοηθοῦντας οὐκ εἶχεν , ὅμως δὲ προῆλθεν εἰς ἀγορὰν καὶ διελέχθη πρὸς τοὺς πολίτας , τὰ μὲν κακίζων τὴν ἀβουλίαν αὐτῶν καὶ μαλακίαν , τὰ δὲ παροξύνων ἔτι καὶ παρακαλῶν μὴ προέσθαι τὴν ἐλευθερίαν ·
ὅτε καὶ τὸ μνημονευόμενον εἶπεν , ὡς πρώην μὲν ἦν εὐμαρέστερον αὐτοῖς τὸ κωλῦσαι τὴν τυραννίδα συνισταμένην , νῦν δὲ μεῖζόν ἐστι καὶ λαμπρότερον ἐκκόψαι καὶ ἀνελεῖν συνεστῶσαν ἤδη καὶ πεφυκυῖαν .
οὐδενὸς δὲ προσέχοντος αὐτῷ διὰ τὸν φόβον ἀπῆλθεν εἰς τὴν οἰκίαν τὴν ἑαυτοῦ , καὶ λαβὼν τὰ ὅπλα καὶ πρὸ τῶν θυρῶν θέμενος εἰς τὸν στενωπόν , ἐμοὶ μέν , εἶπεν , ὡς δυνατὸν ἦν βεβοήθηται τῇ πατρίδι καὶ τοῖς νόμοις .
καὶ τὸ λοιπὸν ἡσυχίαν ἦγε , καὶ τῶν φίλων φεύγειν παραινούντων οὐ προσεῖχεν , ἀλλὰ ποιήματα γράφων ὠνείδιζε τοῖς Ἀθηναίοις ·
εἰ δὲ πεπόνθατε λυγρὰ δι ὑμετέρην κακότητα , μή τι θεοῖς τούτων μῆνιν ἐπαμφέρετε .
αὐτοὶ γὰρ τούτους ηὐξήσατε ῥύματα δόντες , καὶ διὰ ταῦτα κακὴν ἔσχετε δουλοσύνην .
ἐπὶ τούτοις δὲ πολλῶν νουθετούντων αὐτὸν ὡς ἀποθανούμενον ὑπὸ τοῦ τυράννου , καὶ πυνθανομένων τίνι πιστεύων οὕτως ἀπονοεῖται , τῷ γήρᾳ , εἶπεν .
οὐ μὴν ἀλλ ὁ Πεισίστρατος ἐγκρατὴς γενόμενος τῶν πραγμάτων οὕτως ἐξεθεράπευσε τὸν Σόλωνα , τιμῶν καὶ φιλοφρονούμενος καὶ μεταπεμπόμενος , ὥστε καὶ σύμβουλον εἶναι καὶ πολλὰ τῶν πρασσομένων ἐπαινεῖν .
καὶ γὰρ ἐφύλαττε τοὺς πλείστους νόμους τοῦ Σόλωνος , ἐμμένων πρῶτος αὐτὸς καὶ τοὺς φίλους ἀναγκάζων ·
ὅς γε καὶ φόνου προσκληθεὶς εἰς Ἀρειον πάγον , ἤδη τυραννῶν , ἀπήντησε κοσμίως ἀπολογησόμενος , ὁ δὲ κατήγορος οὐχ ὑπήκουσε ·
καὶ νόμους αὐτὸς ἑτέρους ἔγραψεν , ὧν ἐστι καὶ ὁ τοὺς πηρωθέντας ἐν πολέμῳ δημοσίᾳ τρέφεσθαι κελεύων .
τοῦτο δέ φησιν Ἡρακλείδης καὶ πρότερον ἐπὶ Θερσίππῳ πηρωθέντι τοῦ Σόλωνος ψηφισαμένου μιμήσασθαι τὸν Πεισίστρατον .
ὡς δὲ Θεόφραστος ἱστόρηκε , καὶ τὸν τῆς ἀργίας νόμον οὐ Σόλων ἔθηκεν , ἀλλὰ Πεισίστρατος , ᾧ τήν τε χώραν ἐνεργοτέραν καὶ τὴν πόλιν ἠρεμαιοτέραν ἐποίησεν 0 .
ὁ δὲ Σόλων ἁψάμενος μεγάλης τῆς περὶ τὸν Ἀτλαντικὸν λόγον ἢ μῦθον πραγματείας , ὃν διήκουσε τῶν περὶ Σάϊν λογίων προσήκοντα τοῖς Ἀθηναίοις , ἐξέκαμεν , οὐ δι ἀσχολίαν , ὡς Πλάτων φησίν , ἀλλὰ μᾶλλον ὑπὸ γήρως , φοβηθεὶς τὸ μέγεθος τῆς γραφῆς .
ἐπεὶ σχολῆς γε περιουσίαν αὐτοῦ μηνύουσιν αἱ τοιαῦται φωναί ·
γηράσκω δ αἰεὶ πολλὰ διδασκόμενος ·
καί , ἔργα δὲ Κυπρογενοῦς νῦν μοι φίλα καὶ Διονύσου καὶ Μουσέων , ἃ τίθησ ἀνδράσιν εὐφροσύνας 0 .
ὡς δὲ χώρας καλῆς ἔδαφος ὁ Πλάτων ἔρημον , αὐτῷ δέ πως κατὰ συγγένειαν προσῆκον , ἐξεργάσασθαι καὶ διακοσμῆσαι φιλοτιμούμενος τὴν Ἀτλαντικὴν ὑπόθεσιν , πρόθυρα μὲν μεγάλα καὶ περιβόλους καὶ αὐλὰς τῇ ἀρχῇ περιέθηκεν , οἷα λόγος οὐδεὶς ἄλλος ἔσχεν οὐ δὲ μῦθος οὐ δὲ ποίησις , ὀψὲ δὲ ἀρξάμενος προκατέλυσε τοῦ ἔργου τὸν βίον , ὅσῳ μᾶλλον εὐφραίνει τὰ γεγραμμένα , τοσούτῳ μᾶλλον τοῖς ἀπολειφθεῖσιν ἀνιάσας 0 .
ὡς γὰρ ἡ πόλις τῶν Ἀθηναίων τὸ Ὀλυμπιεῖον , οὕτως ἡ Πλάτωνος σοφία τὸν Ἀτλαντικὸν ἐν πολλοῖς καλοῖς μόνον ἔργον ἀτελὲς ἔσχηκεν 0 .
ἐπεβίωσε δ οὖν ὁ Σόλων ἀρξαμένου τοῦ Πεισιστράτου τυραννεῖν , ὡς μὲν Ἡρακλείδης ὁ Ποντικὸς ἱστορεῖ , συχνὸν χρόνον , ὡς δὲ Φανίας ὁ Ἐρέσιος , ἐλάττονα δυοῖν ἐτῶν 0 1 .
ἐπὶ Κωμίου μὲν γὰρ ἤρξατο τυραννεῖν Πεισιστρατος , ἐφ Ἡγεστράτου δὲ Σόλωνά φησιν ὁ Φανίας ἀποθανεῖν τοῦ μετὰ Κωμίαν ἄρξαντος .
ἡ δὲ διασπορὰ κατακαυθέντος αὐτοῦ τῆς τέφρας περὶ τὴν Σαλαμινίων νῆσον ἔστι μὲν διὰ τὴν ἀτοπίαν ἀπίθανος παντάπασι καὶ μυθώδης , ἀναγέγραπται δ ὑπό τε ἄλλων ἀνδρῶν ἀξιολόγων καὶ Ἀριστοτέλους τοῦ φιλοσόφου .
τοιούτῳ δὴ γενομένῳ τῷ Σόλωνι τὸν Ποπλικόλαν παραβάλλομεν , ᾧ τοῦτο μὲν ὕστερον ὁ Ῥωμαίων δῆμος ἐξεῦρεν ἐπὶ τιμῇ τ οὔνομα , πρὸ τοῦ δὲ Πόπλιος Οὐαλλέριος ἐκαλεῖτο , Οὐαλλερίου δοκῶν ἀπόγονος εἶναι τῶν παλαιῶν ἀνδρὸς αἰτιωτάτου γενομένου Ῥωμαίους καὶ Σαβίνους ἐκ πολεμίων ἕνα γενέσθαι δῆμον ·
ὁ γὰρ μάλιστα τοὺς βασιλεῖς εἰς τ αὐτὸ πείσας συνελθεῖν καὶ διαλλάξας ἐκεῖνός ἐστι .
τούτῳ δὴ κατὰ γένος προσήκων ὁ Οὐαλλέριος , ὥς φασι , βασιλευομένης μὲν ἔτι τῆς Ῥώμης ἐπιφανὴς ἦν διὰ λόγον καὶ πλοῦτον , ὧν τῷ μὲν ὀρθῶς καὶ μετὰ παρρησίας ἀεὶ χρώμενος ὑπὲρ τῶν δικαίων , ἀφ οὗ δὲ τοῖς δεομένοις ἐλευθερίως καὶ φιλανθρώπως ἐπαρκῶν , δῆλος ἦν εὐθύς , εἰ γένοιτο δημοκρατία , πρωτεύσων .
ἐπεὶ δὲ Ταρκύνιον Σούπερβον οὔ τε λαβόντα τὴν ἀρχήν καλῶς , ἀλλ ἀνοσίως καὶ παρανόμως , οὔ τε χρώμενον αὐτῇ βασιλικῶς , ἀλλ ὑβρίζοντα καὶ τυραννοῦντα , μισῶν ὁ δῆμος καὶ βαρυνόμενος , ἀρχήν ἀποστάσεως ἔλαβε τὸ Λουκρητίας πάθος αὑτὴν ἐπὶ τῷ βιασθῆναι διεργασαμένης , καὶ Λεύκιος Βροῦτος ἁπτόμενος τῶν πραγμάτων τῆς μεταβολῆς ἐπὶ πρῶτον ἦλθε τὸν Οὐαλλέριον καὶ χρησάμενος αὐτῷ προθυμοτάτῳ συνεξέβαλε τοὺς βασιλεῖς , μέχρι μὲν ἐπίδοξος ἦν ὁ δῆμος ἕνα χειροτονήσειν ἀντὶ τοῦ βασιλέως στρατηγόν , ἡσυχίαν ἦγεν ὁ Οὐαλλέριος , ὡς τῷ Βρούτῳ μᾶλλον ἄρχειν προσῆκον ἡγεμόνι τῆς ἐλευθερίας γεγενημένῳ ·
δυσχεραινομένου δὲ τοῦ τῆς μοναρχίας ὀνόματος , καὶ δοκοῦντος ἂν ἀλυπότερον τοῦ δήμου μερισθεῖσαν ὑπομεῖναι τὴν ἀρχήν καὶ δύο προβαλλομένου καὶ καλοῦντος , ἐλπίζων μετὰ τὸν Βροῦτον αἱρεθήσεσθαι καὶ συνυπατεύσειν διήμαρτεν .
ᾑρέθη γὰρ ἄκοντι τῷ Βρούτῳ συνάρχων ἀντὶ τοῦ Οὐαλλερίου Ταρκύνιος Κολλατῖνος , ὁ Λουκρητίας ἀνήρ , οὐδὲν ἀρετῇ Οὐαλλερίου διαφέρων , ἀλλ οἱ δυνατοί δεδιότες τοὺς βασιλεῖς ἔτι πολλὰ πειρῶντας ἔξωθεν καὶ μαλάσσοντας τὴν πόλιν , ἐβούλοντο τὸν ἐντονώτατον αὐτοῖς ἐχθρὸν ἔχειν στρατηγὸν ὡς οὐχ ὑφησόμενον .
ἀγανακτῶν οὖν ὁ Οὐαλλέριος , εἰ μὴ πιστεύεται πάντα πράττειν ἕνεκα τῆς πατρίδος , ὅτι μηδὲν ἰδίᾳ κακὸν ὑπὸ τῶν τυράννων πέπονθε , τῆς τε βουλῆς ἀπέστη καὶ τὰς συνηγορίας ἀπεῖπε καὶ τὸ πράττειν τὰ κοινὰ παντελῶς ἐξέλιπεν , ὥστε καὶ λόγον τοῖς πολλοῖς παρασχεῖν καὶ φροντίδα , φοβουμένοις μὴ δι ὀργὴν προσθέμενος τοῖς βασιλεῦσιν ἀνατρέψῃ τὰ πράγματα καὶ τὴν πόλιν ἐπισφαλῶς ἔχουσαν ·
ἐπεὶ δὲ καὶ πρὸς ἑτέρους τινὰς ὑποψίαν ἔχων ὁ Βροῦτος ἐβούλετο διὰ σφαγίων ὁρκῶσαι τὴν βουλὴν καὶ προεῖπεν ἡμέραν , καταβὰς μάλα φαιδρὸς εἰς ἀγορὰν ὁ Οὐαλλέριος , καὶ πρῶτος ὀμόσας μηδὲν ἐνδώσειν μη δ ὑφήσεσθαι Ταρκυνίοις , ἀλλὰ πολεμήσειν κατὰ κράτος ὑπὲρ τῆς ἐλευθερίας , ἡδονήν τε τῇ βουλῇ καὶ θάρσος ἅμα τοῖς ἄρχουσι παρέσχεν .
εὐθὺς δὲ καὶ τὰ ἔργα τὸν ὅρκον ἐβεβαίου .
πρέσβεις γὰρ ἧκον ἀπὸ Ταρκυνίου γράμματα κομίζοντες ἐπαγωγὰ τοῦ δήμου καὶ λόγους ἐπιεικεῖς , οἷς μάλιστα τοὺς πολλοὺς ᾤοντο διαφθείρειν , λεγομένοις παρὰ βασιλέως ἀφεικέναι τὸ φρόνημα καὶ μετρίων δεῖσθαι δοκοῦντος .
τούτους εἰς τὸ πλῆθος οἰομένων δεῖν τῶν ὑπάτων προαγαγεῖν οὐκ εἴασεν ὁ Οὐαλλέριος , ἀλλ ἐνέστη καὶ διεκώλυσεν ἀνθρώποις πένησι καὶ βαρυνομένοις μᾶλλον τῆς τυραννίδος τὸν πόλεμον ἀρχὰς καὶ προφάσεις νεωτερισμῶν ἐγγενέσθαι .
μετὰ δὲ ταῦτα πρέσβεις ἧκον ἕτεροι τῆς τε βασιλείας ἀφίστασθαι καὶ πολεμοῦντα παυσασθαι τὸν Ταρκύνιον λέγοντες , ἀπαιτεῖν δὲ τὰ χρήματα καὶ τὰς οὐσίας αὑτῷ καὶ φίλοις καὶ οἰκείοις , ἀφ ὧν διαβιώσονται φεύγοντες .
ἐπικλωμένων δὲ πολλῶν καὶ μάλιστα τοῦ Κολλατίνου συναγορεύοντος , ἄτρεπτος ὢν ἀνὴρ καὶ τραχὺς ὀργὴν ὁ Βροῦτος ἐξέδραμεν εἰς ἀγοράν , προδότην ἀποκαλῶν τὸν συνάρχοντα , πολέμου καὶ τυραννίδος ἀφορμὰς χαριζόμενον οἷς δεινὸν ἦν ὄντως ἐφόδια φυγῆς ψηφίσασθαι .
συνελθόντων δὲ τῶν πολιτῶν πρῶτος ἰδιώτης ἀνὴρ εἶπεν ἐν δήμῳ τότε Γάιος Μινούκιος , τῷ τε Βρούτῳ διακελευόμενος καὶ τοῖς Ῥωμαίοις π ·
αραινῶν ὁρᾶν ὅπως τὰ χρήματα μετ αὐτῶν ὄντα πολεμοίη πρὸς τοὺς τυράννους μᾶλλον ἢ μετ ἐκείνων πρὸς αὐτούς 0 1 .
οὐ μὴν ἀλλ ἔδοξε τοῖς Ῥωμαίοις τὴν ἐλευθερίαν ἔχουσιν , ὑπὲρ ἧς ἐπολέμουν , μὴ προέσθαι τὴν εἰρήνην ἕνεκα χρημάτων , ἀλλὰ συνεκβαλεῖν καὶ ταῦτα τοῖς τυράννοις .
ἦν δὲ ἄρα Ταρκυνίῳ λόγος μὲν ἐλάχιστος τῶν χρημάτων , ἡ δ ἀπαίτησις ἅμα πεῖρα τοῦ δήμου καὶ κατασκευὴ προδοσίας , καὶ ταῦτ ἔπραττον οἱ πρέσβεις ὑπομένοντες ἐπὶ τῇ τῶν χρημάτων προφάσει , τὰ μὲν ἀποδίδοσθαι , τὰ δὲ φυλάττειν , τὰ δ ἀποπέμπειν φάσκοντες , ἄχρι οὗ διέφθειραν οἴκους δύο τῶν καλῶν κάγαθῶν νομιζομένων , τὸν Ἀκυλλίων τρεῖς ἔχοντα βουλευτάς καὶ δύο τὸν Οὐιτελλίων 0 1 2 .
οὗτοι πάντες ἦσαν ἀπὸ μητέρων ἀδελφιδοῖ Κολλατίνου τοῦ ὑπατεύοντος , ἰδίᾳ δὲ Οὐιτελλίοις ἑτέρα πρὸς Βροῦτον οἰκειότης ὑπῆρχεν .
ἀδελφὴν γὰρ αὐτῶν ὁ Βροῦτος εἶχε καὶ παῖδας ἐξ αὐτῆς πλείονας ·
ὧν δύο τοὺς ἐν ἡλικίᾳ συγγενεῖς ὄντας ἅμα καὶ συνήθεις οἱ Οὐιτέλλιοι προσηγάγοντο καὶ συνέπεισαν ἐν τῇ προδοσίᾳ γενέσθαι καὶ καταμίξαντας ἑαυτοὺς εἰς γένος μέγα τὸ τῶν Ταρκυνίων καὶ βασιλικὰς ἐλπίδας ἀπαλλαγῆναι τῆς τοῦ πατρὸς ἀβελτερίας καὶ χαλεπότητος ·
χαλεπότητα μὲν τὸ ἀπαραίτητον αὐτοῦ πρὸς τοὺς πονηροὺς λέγοντες , τῇ δ ἀβελτερίᾳ προσποιήματι καὶ παρακαλύμματι πολὺν χρόνον , ὡς ἔοικε , χρησάμενος ἀσφαλείας ἕνεκα πρὸς τοὺς τυράννους , οὐ δ ὕστερον ἔφυγεν αὐτῆς τὴν ἐπωνυμίαν 0 .
ὡς δ οὖν συνεπείσθη τὰ μειράκια καὶ τοῖς Ἀκυλλίοις εἰς λόγους ἦλθεν , ὅρκον ὀμόσαι μέγαν ἔδοξε πᾶσι καὶ δεινόν , ἀνθρώπου σφαγέντος ἐπισπείσαντας αἷμα καὶ τῶν σπλάγχνων θιγόντας , ἐπὶ τούτοις εἰς τὴν Ἀκυλλίων οἰκίαν συνῆλθον .
ἦν δ ὁ οἶκος , ἐν ᾧ ταῦτα δράσειν ἔμελλον , οἷον εἰκὸς , ὑπέρημος καὶ σκοτώδης .
ἔλαθεν οὖν αὐτοὺς οἰκέτης ὄνομα Οὐινδίκιος ἔνδον κατακρύψας ἑαυτόν , οὐ κατ ἐπιβουλὴν ἢ προαίσθησίν τινα τοῦ μέλλοντος , ἀλλ ἔνδον ὢν ἔτυχε καὶ προσιοῦσιν αὐτοῖς μετὰ σπουδῆς ὀφθῆναι φοβηθείς ὑπέστη , λάρνακα κειμένην πρὸ αὑτοῦ ποιησάμενος , ὥστε καὶ τῶν πραττομένων θεατὴς γενέσθαι καὶ τῶν βουλευμάτων ἐπήκοος .
ἔδοξε δ αὐτοῖς τοὺς ὑπάτους ἀναιρεῖν , καὶ ταῦτα δηλούσας γράψαντες ἐπιστολὰς πρὸς τὸν Ταρκύνιον ἔδοσαν τοῖς πρέσβεσι ·
καὶ γὰρ ᾤκουν αὐτόθι , τῶν Ἀκυλλίων ξένοι γεγονότες , καὶ τότε τῇ συνωμοσίᾳ παρῆσαν .
ὡς δὲ ταῦτα πράξαντες ἀπηλλάγησαν , ὑπεξελθὼν ὁ Οὐινδίκιος λάθρα , χρήσασθαι τοῖς προσπεσοῦσιν οὐκ εἶχεν , ἀλλ ἠπορεῖτο , δεινὸν μὲν ἡγούμενος , ὥσπερ ἦν , πρὸς πατέρα Βροῦτον υἱῶν ἐξάγιστα κατηγορεῖν ἢ πρὸς θεῖον ἀδελφιδῶν τὸν Κολλατῖνον , ἰδιώτην δὲ Ῥωμαίων οὐδένα νομίζων ἐχέγγυον ἀπορρήτων τηλικούτων 0 .
πᾶν δ αὖ μᾶλλον ἢ δυνατὸς ὢν ἡσυχίαν ἄγειν , ἐλαυνόμενος δὲ τῷ συνειδότι τοῦ πράγματος , ὥρμησέ πως πρὸς τὸν Οὐαλλέριον , μάλιστά τοῖς κοινοῖς καὶ φιλανθρώποις ἐπαχθεὶς τοῦ ἀνδρός , ὅτι πᾶσιν εὐπρόσοδος ἦν τοῖς δεομένοις , καὶ τὴν οἰκίαν ἀεὶ παρεῖχεν ἀνεῳγμένην , καὶ λόγον οὐδενὸς οὐ δὲ χρείαν ἀπερρίπτει τῶν ταπεινῶν .
ὡς οὖν ἀνέβη πρὸς αὐτὸν ὁ Οὐινδίκιος καὶ κατεῖπε πάντα , Μάρκου τε τοῦ ἀδελφοῦ παρόντος αὐτῷ μόνου καὶ τῆς γυναικός , ἐκπλαγεὶς καὶ δείσας ὁ Οὐαλλέριος οὐκέτι προήκατο τὸν ἄνθρωπον , ἀλλὰ κατακλείσας εἰς τὸ οἴκημα καὶ φύλακα τὴν ἑαυτοῦ γυναῖκα ταῖς θύραις ἐπιστήσας , τὸν μὲν ἀδελφὸν ἐκέλευσε τὴν βασιλικὴν ἔπαυλιν περισχόντα τὰ γράμματα λαβεῖν , ἂν δυνατὸν ᾖ , καὶ τοὺς οἰκέτας παραφυλάττειν αὐτὸς δὲ πελατῶν τε πολλῶν καὶ φίλων ἀεὶ περὶ αὐτὸν ὄντων καὶ θεραπείας συχνῆς , ἐβάδιζε πρὸς τὴν οἰκίαν τῶν Ἀκυλλίων οὐκ ἔνδον ὄντων .
διὸ μηδενὸς ἂν προσδοκήσαντος ὠσάμενος διὰ θυρῶν ἐπιτυγχάνει τοῖς γράμμασι κειμένοις ὅπου κατέλυον οἱ πρέσβεις , ταῦτα δ αὐτοῦ πράττοντος οἱ Ἀκύλλιοι δρόμῳ προσεφέροντο , καὶ περὶ τὰς θύρας συμμίξαντες ἐζήτουν ἀφελέσθαι τὰς ἐπιστολάς .
οἱ δ ἠμύνοντο , καὶ τὰ ἱμάτια περιβαλόντες αὐτῶν τοῖς τραχήλοις ὑπὸ βίας καὶ μόλις ὠθούμενοι καὶ ὠθοῦντες διὰ τῶν στενωπῶν εἰς τὴν ἀγορὰν ἐνέβαλον .
τὰ δ αὐτὰ καὶ περὶ τὴν ἔπαυλιν ἅμα τὴν βασιλικὴν ἐγίνετο , τοῦ Μάρκου γραμμάτων ἑτέρων ἐν τοῖς σκεύεσι κομιζομένων ἐπιλαμβανομένου , καὶ τῶν βασιλικῶν ὅσους δυνατὸς ἦν ἕλκοντος εἰς τὴν ἀγοράν .
ἐπεὶ δὲ τὸν θόρυβον κατέπαυσαν οἱ ὕπατοι καὶ τοῦ Οὐαλλερίου κελεύσαντος ἐκ τῆς οἰκίας ὁ Οὐινδίκιος προήχθη , καί γενομένης κατηγορίας ἀνεγνώσθη τὰ γράμματα καί πρὸς οὐδὲν ἐτόλμησαν ἀντειπεῖν οἱ ἄνδρες , ἦν μὲν κατήφεια καί σιωπὴ τῶν ἄλλων , ὀλίγοι δὲ βουλόμενοι τῷ Βρούτῳ χαρίζεσθαι φυγῆς ἐμέμνηντο .
καί τι καί Κολλατῖνος αὐτοῖς ἐλπίδος ἐπιεικοῦς ἐνεδίδου δεδακρυμένος καί Οὐαλλέριος σιωπῶν , ὁ δὲ Βροῦτος ὀνομαστὶ τῶν υἱῶν ἑκάτερον προσειπών , ἄγε , ὦ Τίτε , εἶπεν , ἄγε , ὦ Τιβέριε , τί οὐκ ἀπολογεῖσθε πρὸς τὴν κατηγορίαν ;
ὡς δ οὐδὲν ἀπεκρίναντο τρὶς ἐρωτηθέντες , οὕτως πρὸς τοὺς ὑπηρέτας ἀποστ ρέψας τὸ πρόσωπον , ὑμέτερον ἤδη , εἶπε , τὸ λοιπὸν ἔργον 0 .